Отчет за дейността на чит секретар и чит. ръководство за културно- масовата дейност за

2019г

По традиция, първият празник от новата година е празнуването на Бабин ден на 21. 01, който се отпразнува в читалището с доста присъстващи, включително и деца.Беше направена инпровизираща сцена, на която се представи обичая Бабин ден във вид на сценка с участието на самодейки, облечени в носии пресъздаващи обгрижването на новородено/хранене, къпане , повиване/, подливането на акушерката от младите булки и прикъдяването с тамян за здраве и повече деца. Празникът продължи с почерпка на бабите, хора и веселие.

На 14. 02./денят на Трифон Зарезан/, отново се пресъздаде обичая,,зарязване на лозето,, горе на лозята с музика, облечени самодейци с носии, след което продължихме празника в читалището. Проведе се конкурс ,,за най-добро вино'',с награди за 1,2 и 3 място, имаше много музика и веселба.

На 1-ви март- участие на фолклорната група на Хасковската сцена по случай деня на самодееца и ,,бабаМарта‘‘

8-ми март се отпразнува в залата на Тракийския клуб, където по традиция се проведе и кулинарна изложба за най-добро тестено изделие, имаве и награди за 1-во, 2-ро и 3-то място.

10 март ,,Сирни заговезни‘‘-църковен празник от когато започват Великите пости, наречен още,, опрощение‘‘ се проведе на поляната до ракиения казан, където по стар бълг. обичай се нареди постна трапеза с баница, хълва, варени яйца,децата се надпреварваха кой ще хване пърчето с халва, а възрастните си поискаха прошка.Извиха се и кръшни хора около горящата куля след което децата я прескачаха за здраве.

Всички бележити дати:Обесването на В. Левски на 19.02. Освобождението на България на 03 03.,гибелта на Христо Ботев на 01 06.

Рожденната дата на В.Левски, Съединението на България, Незави симостта на България и др. се отбелязваха тържествено с поднасяне на цветя, рецитиране на стихове, и едномонутно мълчание пред двата паметника.

18.05. С фолклорната и родопската групи участвахме на фестивала: Китна Тракия пее и танцува в Хасково откъдето получихме три грамоти: двете за участие и една специална за ,,съхранението и препредаването на бълг. фолклор'' за песента ,, Мама Гана пита''.

16.06 С групата за стари градски песни участвахме на фестивала: в Хасково ,,С песните на Ари''.

С двете групи на две различни дати заедно с Динко Кючуков секретар на

Читалището в село Орлово изнесохме музикална програма в Дома за стари хора в Хасково.

На 07.07. беше направена екскурзия до Поморие и Бургас, където посетихме музея на солниците и лугата в Поморие и пясъчните фигури в Бургас.

На 14 юли двете фолклорни групи участвахме на събора в с. Орлово откъдето се върнахме е един златен и един сребърен медал за отлично представяне.

На 23 юли, по инициатива на Областна администрация г. Хасково участвахме в мероприятие под надслов,,Заедно сме‘‘,на което трите самодейни групи се представихме с песни от фолклора и стари градски песни на които ни свиреше Динко Кючуков, доста жени от село се представиха с кулинарии характерни за различните етности от село: имаше циганска баклава, родопски пататник , турско ястие,пита др На мероприятието присъстваха сегашния кмет на Хасково Станислав Дечев сегашния зам. кмет.за което ни участие читалището получи дарение от 500 лв.

На 15 09 тържествено беше открит първия учебен ден в двора на училището.

На 28 09 група читалищни дейци и предствители на Тракийската организация участвахме на тържественото полагане на венци пред пантеона на загиналите тракийци. От името на НЧ,, Изгрев ''и Тракийската организация беше закупен венец и положен пред паметника- пантеон в Маджарово.

На 01.11 денят на народните будители направихме тържествен концерт в голямата зала читалището Участваха трите самодейни колектива/фолклор

ната група,родопската група, родопския двуглас и групата за стари градски песни/.,а също и деца от село , които рецитираха и пееха в чест на будителите под ръководството на Диана Петкова.

На 01.11..-нова придобивка за нашето село.Тържествено беше открита паметна плоча на големия наш общественик, създател и ръководител на голяма театрална група от самодейци в село Книжовник, дълги години учител в местното училище – Бончо…Георгиев.……….

На 21.11 в битовата стая на читалището група самодейки отбелязахме денят на християнското семейство с почерпка и песни.

На 14.12. в Хасково в читалище ,,Арарад‘‘ се проведе Кулинарна изложба-конкурс ,,Традицията-стара и нова в Хасковския край'' на която участва и нашето читалище с представители Златка Бакалска/аптека/ и читалищната секретарка. За наша радост бяхме наградени с един златен и два сребърни медала.

Едно голямо мероприятие за селото което, провеждаме за трета година беше Коледния празник на 22 12. За разлика от предишни години, тази година със съдействието на кмета на селото Невена Рачева и председателя на читалището Стефан Динков бяха взети от разсадника и засяти от хората от село 65 дръвчета в парка зад читалището, една благородна дейност в полза на селото.А на празника дойдоха много деца и възрастни от село, имаше Дядо Коледа,който раздаде торбички с лакумства за децата, ,раздаде се безплатна скара, салата и вино за всички и имаше много музика която да развеселява хората.

Пожелавам здраве и все така ,поне един път в годината да разтварят сърцата си и за тези хора от село със сиво ежедневие, за да им дадем малко радост и разнообразие.

На 28 .12 традиционно в малката зала на читалището отпразнувахме настъпването на Новата година.

Това е което успяхме да направим за хората от село относно културните мероприятия за 2019год.

Сега за финансовата част ....

За радост тази година не се наложи да правим някакви сериозни ремонти по сградата на читалището. Леко беше отремонтирана голямата зала на читалището и то не кой знае какво, бяха сменени доста изгорели крушки, беше почистена, седалките бяха избърсани, така,че да стане годна за предстоящите предизборни събрания.

Други финанси отделени от субсидията за читалището:това са заплати и осигуровки на чит. секретар общо;7717.74лв,за ел. енергия и газ-311.61, за самодейност: Ходене на 3 фестивала,за които от субсидията се плащаха пътните и по 10лв дневни за участниците, общо 407.31лв.За други разходи през годината в това число: патрон за ксерокс, цветя за паметниците, закупуване на 3 венеца,книж. Материали подаръци за мероприятията,фрезоване на рози, почистващи препарати,чл. внос ч-ще ,,Заря'',и др.по-дребни неща са похарчени 463.87лв.като всичко това е вписано в касовата книга за годината сус съответните разходни ордери. Общо разгодите от субсидията са 9415.52лв.

# Относно приходите за читалището :от наем поща480лв,ел.енергия пощ'а 133.49, чл. Внос 162лв дарения 50лв.от наем зала-30лв.Точните цифри ще чуете след малко в ъв финансовия отчет.

# Това е по отношение на финансовата част на читалището.

**Относно библиотеката:за 2018г броя на библ.единици е 8329.През годината те се увеличиха със 62 бр. които бяха дарение от Елена и Таня Господинови и Бисер и Росица.....................За съжаление трябва да кажа , че библиотеката няма голяма посещаемост. През годината са ползвали нейните услуги 9 дуяи от, които само 3 деца и то през лятната ваканция. Всички знаем че сега децата пък и ние по-възрастните черпим информация от интернет, телевизия и др. съвременни източници, така че книгите май остават на заден план.Разбира се това не се отнася за всички, който си обича да чете книги, намира начин, дори и да си купи книга. Единствения човек от село, който е прочел най-много книги от библиотеката е Кръстю Атанасов.**

**Моите поздравления, за което. И искам да завърша с апел ; -Посещавайте библиотеката, четете, защото книгата е ,,прозорец към света''.**

# Благодаря за вниманието!